#25N - Gandia celebra el Dia Internacional per l'Erradicació de la Violència de Gènere
25 novembre 2022

## #25N - Gandia celebra el Dia Internacional per l'Erradicació de la Violència de Gènere25 novembre 2022Última actualització: 25 novembre 2022

![](../gestion/img/5f595d11dc5d1365075f17044b6e9053bf9efd2f163378026f406b00f5f4ff46.jpg)  
  

La Plaça Major, plena de gom a gom, s’ha sumat un any més al 25N, Dia Internacional per l’Erradicació de la Violència de Gènere. L’acte ha començat amb un respectuós minut de silenci en memòria de les dones assassinades al mes de novembre.

Després, s’ha continuat amb la lectura d’un manifest per part de dos alumnes, Roser Calatayud Mascarell i Marc Pascual Bou, i una professora, Andrea Cantó Herrero, reivindicant els drets de les dones així com la situació amb dades actuals dels assassinats masclistes a Espanya: 38 dones han sigut assassinades en el que portem d’any, 1.171 des de 2003. La presentació dels manifests ha estat a càrrec de Raquel Llopis, de l’Associació ADOMAR.

«Aquestes xifres ens obliguen, com a associació, de la mà d’altres entitats compromeses amb polítiques d’igualtat, a reiterar el nostre compromís amb les víctimes i manifestar la nostra repulsa cap a totes les formes de violència recollides en el Conveni d’Istambul», ha expressat Cantó.

Finalment, s’ha procedit al lliurament de premis del concurs de fotografia i cartells organitzat per la Regidoria d’Igualtat de l’Ajuntament de Gandia.

  
**Continua la programació**

Aquesta vesprada, a les 19 hores, tindrà lloc la presentació a la Casa de la Marquesa del llibre «Més llum» escrit per Rosa Mascarell, amb il·lustracions d’Anna Maria Parejo i presentat per Vicente Garrido, Catedràtic de la Universitat de Psicologia i Criminologia i expert en violència de gènere. A banda, del 28 al 30 de novembre hi haurà un taller d’autodefensa personal a la Central de la Policia Local de Gandia.

  
També hi haurà activitats complementàries com un vídeo de Tik Tok a les xarxes socials de l’Ajuntament per a la prevenció de la Violència de genere o el projecte «Teixits de Sororitat». El testimoniatge de dones víctimes de Violència de Gènere i professionals especialistes en Violència de Gènere, anirà a càrrec de Radio Gandia SER.

[Documentos adjuntos](../gestion/documentos/a373d69d36c6707ee5895ef2f8a6102b28644e8014ba581fdd4a8b8061abcefb.docx)

[Twittear](https://twitter.com/share)